17.03. 2009 | Tøkur og uppihalda seg í Føroyum Dómur: Arbeiðsleysur skal vera tøkur og uppihalda seg í Føroyum Eystari Landsrættur staðfesti í dómi í gjár 16. mars 2009 megingrundregluna um, at ein arbeiðsleysur skal vera tøkur og uppihalda seg í Føroyum fyri at fáa útgjald. Landsrætturin staðfesti, at ein persónur, sum er arbeiðsleysur, ikki kann uppfylla kravið um at vera tøkur, um viðkomandi er staddur uttanlands. Tann arbeiðsleysið, sum var tilknýttur fiskavirkisskipanina hjá ALS, hevði sostatt ikki rætt til arbeiðsloysisstuðul, tá ið hann var staddur uttanlands. Fyri royndina at fremja svik ímóti Arbeiðsloysisskipanini fingu tveir mans dóm. Annar, tann arbeiðsleysið, varð dømdur, tí hann var uttanlands, samstundis sum hann yvir fyri ALS váttaði seg vera tøkan, og hin fyri at hjálpa tí arbeiðsleysa við at stempla kortini, meðan tann arbeiðsleysið var uttanlands. Teir dømdu fingu ein treytaðan dóm uppá tvey ár, og merkir hetta, at revsingin verður útsett og fellur burtur eftir eina royndartíð uppá tvey ár, treytað av at teir ákærdu ikki fremja nakað lógarbrot í royndartíðini. Harafturat skulu teir rinda sakarmálskostnaðin.